Frækt tyveri af brænde

Politiet i Løgstør sidder med, hvad man godt kan tillade sig at kalde "en varm sag" fra Farsø. En familie i Skolegade har anmeldt tyveri af fem rummeter brænde, som de ellers selv havde regnet med at bruge i brændeovnen til vinter. Ikke nok med at en - eller snarere flere tyve - fjernede familiens brænde. Næh - de savede det også op på stedet, inden de kørte væk med det. Det ret frække tyveri er sket i perioden mellem 2. og 6. august, oplyser politiet i Løgstør.